Jenta fra Ipanema

«Jenta fra Ipanema» (portugisisk: «Garota de Ipanema»; engelsk: «The Girl from Ipanema») er en kjent bossa nova-sang som var en verdenshit på midten av 1960-tallet. Den vant en Grammy for årets plate i 1965. Den ble skrevet i 1962, med musikken skrevet av Antônio Carlos Jobim og den opprinnelige portugisiske teksten av Vinicius de Moraes og den engelske teksten senere av Norman Gimbel.

Den første kommersielle utgivelsen kom i 1962, av Pery Ribeiro. Versjonen fremført av Astrud Gilberto, sammen med  João Gilberto og Stan Getz, fra albumet Getz/Gilberto (1963) ble internasjonal hit, og nådde 5.-plass i USA, 29.-plass i Storbritannia, og kom høyt opp på mange andre popularitetsbarometre verden over. En rekke innspillinger har også blitt brukt i filmer i såkalte «klisjéscener».

I 2004 var sangen en av 50 innspillinger det året som ble valgt og lagt til i National Recording Registry.The Full National Recording Registry National Recording Preservation Board

Historie
Det sies at «Jenta fra Ipanema» var inspirert av Heloísa Eneida Menezes Paes Pinto (nå Helô Pinheiro), en femten år gammel jente som bodde i Rua Montenegro i det fasjonable Ipanema-strøket i Rio de Janeiro, Brasil. Daglig spasserte hun til stranda forbi den populære bar-kafeen Veloso, der hun påkalte oppmerksomheten til stamgjestene Jobim og Moraes. 

Fakta er at sangen opprinnelig ble komponert for en musikal-komedie ved navn Dirigível (Luftskip), av Vinícius de Moraes. Sangens originale tittel var Menina que Passa (Jenta som passerte), og det berømte første verset var annerledes. Jobim komponerte melodien på sitt piano i sitt nye hus i Rua Barão da Torre, i Ipanema. Deretter skrev Vinícius teksten i Petrópolis, nær Rio de Janeiro, som han hadde gjort med Chega de Saudade seks år tidligere.Bossa Nova: The Story of the Brazilian Music That Seduced the World, av Ruy Castro, sidene 239-240.

Kontrovers om opphavsrett
I 2005 saksøkte rettighetshaverne (arvingene etter komponistene) frøken Pinheiro for rettighetsbrudd, fordi hun hadde misbrukt sin status som Jenta fra Ipanema til å markedsføre sin motebutikk med samme navn.Folha Online – Pensata – Marcio Aith – Herdeiros de Ipanema querem destruir a poesia – 13/08/2001

Andre media
En brasiliansk musikal-film, Garota de Ipanema, inspirert av sangen ble utgitt i by 1967.

Sangen ble parodiert av Stephen Sondheim og Mary Rodgers i "The Boy From...".  

Sangen er samplet i Let Your Body Decide av The Ark.

I 1993 fremførte Madonna sangen ved flere konserter i Brasil under turneen Girlie Show Tour.

Bandet The B-52's har utgitt en sang med tittelen "Girl from Ipanema Goes to Greenland".

«Gutten fra Ipanema»
Når sangen fremføres av kvinnelige artister, blir den som nevnt innledningsvis ofte kalt «Gutten fra Ipanema». Noen eksempler på dette er:
Shirley Bassey
Petula ClarkThe Boy From Ipanema på Wikia
Rosemary Clooneyhttp://www.amazon.com/Brazil-Rosemary-Clooney/dp/B00004TQYE
Ella Fitzgerald
Eartha Kitthttp://www.amazon.com/Collection-Eartha-Kitt/dp/B000JYW5MS
Peggy Leehttp://www.spaceagepop.com/ipanema.htm
The Supremeshttp://www.oldielyrics.com/lyrics/the_supremes/the_boy_from_ipanema.html
Crystal Waters
Sarah Vaughan

Referanser

Eksterne lenker
 Astrudgilberto.com Astrud Gilberto 
 Historien om BOSSA NOVA med audio og videoeksempler
 Journalisten Scott Vogel besøker «The girl from Ipanema», nå i 60-årene

Kategori:Sanger fra 1962
Kategori:Jazz